231 Minister

Ministrorum Christi consideranda sunt merita imitanda, et primia in visione gloriosa merita. Namque discuntur penes officia in domo quorum primi sunt ianitores indignos arcentes, indignos mittentes. Isti sunt viri indisciplinati, portas sensuum cutodientes ne peccata intrent, 2 Paral. 35[:15]: *Janitores per portas singulas observabant*. Sed, heu, quia rerum mors intrauit per fenestras videtur, quia ira per tactum, gula per gustum, inuidia per visum, superbia per olfactum, etc.

Alii sunt in dominio dispensatores bona Domini sub claue. Cutodientes pro loco et tempore distribuentes sacramenta ecclesie. Dispensantes, 1 Cor. 4[:1-2]: *Sic nos existimet homo ut ministros Christi, et dispensatores mysteriorum Dei*, etc., vsque *quis inveniatur*. Psal. [102:20-21]: *Benedicite Domino, omnes angeli ejus, ministri ejus*.

¶ Angeli sunt prelati qui si mali sunt, diaboli sunt.

Alii in domo sunt coci cibaria preparantes. Hii sunt predicatores reficientes et inuitantes ad conuiuium, Act. 6[:4]: *Orationi et ministerio verbi* eius *instantes*. 2 Tim. 4[:5]: *Ministerium tuum imple*.

Alii in domo sunt mense ministrantes. Hii sunt sacerdotes et clerici, Ezech. 44[:15-16]: *Sacerdotes et Levitæ, accedent ad mensam meam, ut ministrent mihi*. Sed, heu, quia Gen. 40[:1] dicitur ministeres *regis pincerna et pistor*, peccauerunt domino suo et missi sunt *in carcerem*.

¶ Alii in domo sunt modulatores musisis, instrumentis, psallentes. Hii sunt qui diuinis laudibus in ecclesia assistunt, 2 Paral. 9[:11]. Hii sunt principes cantorum qui in Exodis [32:1-20] morabantur.

Item, alii sunt elemosinarii qui curam pauperum agunt, Rom. 15[:25], dixit Paulus, *Nunc proficiscar in Jerusalem ministrare sanctis*.

Alii sunt cubicularii parentes domino hospicium virtutum /f. 69va/ 2 Pet. 1[:5]: *Ministrate in fide vestra virtutem, in virtute scientiam*, etc. Premia ministrorum Christi sunt appetenda, et hec sunt tria in futuro. Quorum primum est honor quo ad locum. Nam honor esset seruo si vocaretur ad mensam et ad talam domini sui regis, Ioan. 12[:26]: Qui *mihi ministrat*, seruiendo, *me sequatur*, imitando, *et ubi sum ego*, scilicet, in certo, *illic et minister* *meus erit*.

Secundo, erit honor quo ad obsequium. Honor foret seruo si filius regis, Luc. 12[:37]: *Præcinget se, et faciet illos discumbere, et ministrabit illis*. Ideo Ioan. 12[:26]: *Si quis ministraverit, honorificabit* illum *Pater meus*.

Tercio, quo ad cibum, Num. 18[:31]: *Comedetis* primicias *pretium est* enim *pro ministerio, quo servitis*. Ergo felix ministerium quod exaltat ad regem, Psal. [100:6]: *Ambulans in via immaculata, hic mihi ministrabat*. Qui, scilicet, in ministerio Dei ne fedat speciem boni operis macula praue intencionis, secundum Gregorius *Super Ezechielem*, libro secunda, homilia 16. Vnde et *Samuel puer* dicitur ministrasse coram Domino *accinctus ephot lineo*, 1 Reg. 2[:18].

Sed, in magna familia diuersi sunt. Vnde et *regina Saba* specialiter admirabatur *ordines ministrantium in domo* Salomonis, 3 Reg. 10[:4-5]. Et Heb. 1[:6, 14]: *Omnes angeli, sunt administratorii spiritus, in ministerium missi*. Et Matt. 4[:11]: *Angeli accesserunt, et ministrabant ei*. Dicit Paulus 1 Tim. 3[:10, 13], de diaconibus *probentur primum* *et* postea *ministrent*. *Qui enim bene ministraverint, gradum bonum acquirent*. Sicut patet de Joseph qui hoc seruus fidelis postmodum exaltatus est, quasi dicens, Egipti honores que hic videbantur [Gen. 41:41-46]. Honores in Christo pocius entrat ministeria, Mar. 10[:43]: Qui *major* est, *vester erit minister* videtur.

¶ Exemplum Chrisostomi, honor videtur oculo, quod illuminat corpus. Sed pocius est ministerium. Ideo dominus corporis, scilicet homo, non plus honorat oculum quam pedem, nec pedem magis contempnit, quam oculum membrum. Nempe facit ministerium ad quod creatum est.

¶ Est autem hic notandum quod sicut infirmitas medici non impedit effectum medicine, sic nec iniquitas ministri impedit effectum sacramenti opus. Enim operatum semper est mundum, quamuis opus operans sic immundo. Ideo sacramentum in altari conficitur quamuis a malo ministerio, quia verba quibus sacramentum conficitur sunt ipsius saluatoris qui hoc sacramentum instituit. Sed bonus minister ad sui et populi salutem et fui dampnationem, 1 Cor. [11:27]: Qui manducat corpus *Domini indigne*, *iudicium sibi manducat non diiudicans [corpus Domini].*